Праект “200 унікальных турыстычных маршрутаў па маёй Беларусі” Уладзімір Цвірка распачаў восем гадоў таму. “Спачатку было ў мяне толькі жаданне вандраваць і фатаграфаваць. Паступова пры тым збіраліся й кнігі пра гісторыю, архітэктуру, асаблівасці прыроды Беларусі. Ды раптам я ў тым збіральніцтве зразумеў, што назапашаную інфармацыю нельга ўжо хаваць — яна павінна паслужыць таксама іншым падарожнікам. Так з’явілася жаданне падзяліцца сваімі ўражаннямі з іншымі”, — расказаў мне Уладзімір Андрэевіч.